ΛΑΤΙΝΙΚΗ ΓΛΩΣΣΑ ΚΑΙ ΛΟΓΟΤΕΧΝΙΑ

**Η λατινική γλώσσα.**

 **Να βάλετε σε κύκλο τη σωστή απάντηση:**

1. Η λατινική γλώσσα ήταν η διάλεκτος:

 α. των κατοίκων ολόκληρης της Ιταλίας β. των κατοίκων μιας περιοχής της Ιταλίας.

1. Η λατινική διάλεκτος ανήκει:

 α. στην ινδοευρωπαϊκή γλωσσική οικογένεια β. στη Φαλισκική γλωσσική οικογένεια

1. Η λατινική υπερίσχυσε των άλλων διαλέκτων:

α. με την επέκταση των Ρωμαίων σ’ όλη την ιταλική χερσόνησο β. με την επέκταση των Ρωμαίων στο Λάτιο.

1. Οι Ρωμαίοι χρησιμοποιούσαν το εθνικό επίθετο «ρωμαίος»:

 α. για τη γλώσσα τους β. για όλες τις άλλες περιπτώσεις εκτός από την γλώσσα τους.

1. Το πρώτο μεγάλο δάνειο των Ρωμαίων από τους Έλληνες ήταν το αλφάβητό τους, καθώς

 α. από την αποικία της Κύμης υιοθέτησαν τον 8ο/7ο αι. π.Χ. μια παραλλαγή ελληνικού αλφαβήτου. β. οι ελληνικές πόλεις της Μεγάλης Ελλάδας (Κάτω Ιταλίας και Σικελίας) κατακτήθηκαν από τους Ρωμαίους τον 3ο αιώνα π.Χ..

1. Η αρχέγονη λατινική γλώσσα ήταν:

 α. πλούσια και εκλεπτυσμένη β. λιτή και αγροτική.

**Η γένεση της ρωμαϊκής λογοτεχνίας**

**Να σημειώσετε δίπλα σε κάθε πρόταση αν είναι σωστή (Σ) ή λανθασμένη (Λ), γράφοντας σε περίπτωση λάθους την σωστή απάντηση:**

1. Η ρωμαϊκή λογοτεχνία είναι αυτοφυής, όπως η αρχαία ελληνική λογοτεχνία.
2. Το 240 π.Χ. θεωρείται η «γενέθλιος» χρονολογία της ρωμαϊκής λογοτεχνίας, γιατί τότε πρώτη φορά ο Λίβιος Ανδρόνικος μεταφράζει την *Οδύσσεια* του Ομήρου.
3. Ο Λίβιος Ανδρόνικος χρησιμοποίησε ένα εντόπιο μέτρο, το «σαντούρνιο» στίχο, στη μετάφραση της *Οδύσσειας*.
4. Η ελληνική επική και λυρική ποίηση βρίσκονται στις ρίζες της ρωμαϊκής λογοτεχνίας.

**Εποχές της ρωμαϊκής λογοτεχνίας. Να αντιστοιχίσετε τους όρους της στήλης Α με τις χρονολογίες της στήλης Β.**

Α Β

|  |  |
| --- | --- |
| **1.προκλασική** ή **αρχαϊκή** | α.Από τις απαρχές ως το 31 π.Χ., τη ναυμαχία του Ακτίου.  |
| **2. αυγούστεια** | β.Από το 14 μ.Χ. και εξής. |
| **3. κλασική εποχή** | γ.Από το 100 π.Χ. ως περίπου τον θάνατο του Αυγούστου, το 14 μ.Χ. |
| **4.δημοκρατική** | δ. Από τις απαρχές ώς το 100 π.Χ. περίπου |
| **5. μετακλασική** εποχή | ε. Από τη ναυμαχία του Ακτίου ως το 14 μ.Χ. |
| **6.αυτοκρατορική** εποχή | στ. Από το 14 μ.Χ. περίπου ως τα μέσα του 3ου αι. μ.Χ. |
| **7.Ύστερη Αρχαιότητα** | ζ. Από τα μέσα του 3ου αι. μ.Χ. ως τον 6ο αι. μ..Χ., οπότε αρχίζει ο λατινικός Μεσαίωνας. |

**Θυμηθείτε! -**Ποια ονομάζουμε «λατινική γλώσσα»..

* Πού οφείλονται οι ομοιότητες της Λατινικής με την Ελληνική (επιγραμματικά)…
* Γιατί λέμε ότι το λατινικο αλφάβητο, παγκόσμιο κτημα σήμερα, είναι στην πραγματικοτητα ελληνικό…
* Πότε αρχίζει η συστηματική καλλιέργεια της λατινικής γλώσσας και λογοτεχνίας και ποιοι επέδρασαν σε αυτή την καλλιέργεια…
* Γιατί η ρωμαϊκή χαρακτηρίζεται «παράγωγη» λογοτεχνία…
* Τι συναντούμε στις ρίζες της ρωμαϊκής γραμματείας…
* Γιατί δεν χρησιμοποιούμε πια τη διαίρεση της ρωμαϊκής λογοτεχνίας σε «χρυσό αιώνα», «αργυρό αιώνα» κ.ο.κ. …

**Γενικά χαρακτηριστικά της ρωμαϊκής λογοτεχνίας**

1. **Να κυκλώσετε τη σωστή απάντηση (μπορεί να υπάρχουν περισσότερες από μία σωστές απαντήσεις):**

**Α. Η στενή συνάφεια της ρωμαϊκής λογοτεχνίας με την ελληνική γλώσσα και γραμματεία φαίνεται από το ότι:**

α. Έλληνες λόγιοι και λογοτέχνες κατείχαν και τις δύο γλώσσες (ελληνική και λατινική) σε μεγάλο βαθμό.

β. Πολλές ελληνικές λέξεις, μαζί με τις πολιτισμικές τους συνδηλώσεις, εντάχθηκαν στο ρωμαϊκό λεξιλόγιο.

γ. Ρωμαίοι λόγιοι και λογοτέχνες χρησιμοποιούσαν και τις δύο γλώσσες (λατινική και ελληνική) με άνεση.

δ. Η ελληνική γλώσσα διαθέτει πολλές λέξεις που κατάγονται από την λατινική.

ε. Οι Ρωμαίοι λογοτέχνες δημιουργούν με βάση ελληνικά πρότυπα.

**Β. Οι Ρωμαίοι λογοτέχνες** **αναμειγνύουν διαφορετικά από χρονική άποψη πρότυπα, επειδή:**

α. η μεγάλη ανάπτυξη της ρωμαϊκής γραμματείας αρχίζει μετά το τέλος και της ελληνιστικής εποχής.

β. η μεγάλη ανάπτυξη της ρωμαϊκής γραμματείας αρχίζει όταν η ελληνική έχει δώσει τα καλύτερα δειγματά της σε κάθε εποχή (αρχαϊκή, κλασική, ελληνιστική).

γ. προσπαθούν να παρουσιαστούν ως κάτοχοι ολόκληρης της ελληνικής γραμματείας.

**Γ. Στους μετακλασικούς χρόνους και κατά τη διάρκεια του Μεσαίωνα και του Ουμανισμού:**

α. η γλώσσα των Ρωμαίων έχει φθάσει σε ένα επίπεδο που την καθιστά κατάλληλη για την παγκόσμια πολιτισμική επικοινωνία.

β. η ρωμαϊκή λογοτεχνία και γλώσσα παραμερίζεται και κυριαρχεί η ελληνική.

γ. ήδη κάποιοι ρωμαίοι λογοτέχνες (π.χ. Βεργίλιος, Κικέρωνας) θεωρούνται κλασικοί

1. **Να χαρακτηρίσετε τις προτάσεις ως σωστές (Σ) ή λανθασμένες (Λ). Σε περίπτωση λάθους να γράψετε το σωστό.**

Α. Η σχέση του ρωμαίου λογοτέχνη με το ελληνικό πρότυπο είναι η πιστή αντιγραφή και η αναγνώριση της ανωτερότητας του ελληνικού προτύπου.

…………………………………………………………………………………………………………………………………………………………..

Β. Στη Ρώμη τα λογοτεχνικά είδη ωριμάζουν με τη σειρά που ωρίμασαν και στην αρχαία Ελλάδα.

…………………………………………………………………………………………………………………………………………………………..

Γ. Στη Ρώμη οι λογοτέχνες μεταμορφώνουν τα ελληνικά είδη (π.χ. ελεγεία) ή παράγουν νέα είδη (π.χ. σάτιρα).

…………………………………………………………………………………………………………………………………………………………..

Δ. οι Ρωμαίοι λογοτέχνες αναζητούν νέους εκφραστικούς τρόπους μέσα από την ανάμειξη των ειδών.

…………………………………………………………………………………………………………………………………………………………..

Ε. Ανάμεσα στα φυσικά χαρακτηριστικά της Λατινικής ανήκουν η καλλιέπεια, το εξεζητημένο λεξιλόγιο και η συνειρμική οργάνωση.

…………………………………………………………………………………………………………………………………………………………..

1. **Να αντιστοιχίσετε τις λατινικές λέξεις της σειράς Α με την ερμηνεία τους στη σειρά Β. Δυο ελληνικές λέξεις-έννοιες περισσεύουν:**

**Α :** imitatio, aemulatio, mos maiorum, exempla, respublica, religio, familia, virtus, fides, clementia, sapientia, gravitas, auctoritas,dignitas

**Β:** οικογένεια,πρόσληψη, πίστη, σοφία, ανταγωνισμός, δημοκρατία, ευφρόσυνη διάθεση, προβολή των πάτριων ηθών και υποδειγμάτων, σοβαρότητα, κύρος, ρωμαϊκή πολιτεία, θρησκεία, ανδρεία, επιείκεια.